
గతంలో సినిమా పోస్టర్ పుస్తకానికి ఉత్తమ సినీ గ్రంథ రచయితగా 2011 సంవత్సరానికి నంది అవార్డు వచ్చింది. ఇపుడిది నేను ఊహించని సన్నివేశం. సినీ పరిశ్రమకు వచ్చి అరవై ఏళ్ళు అవుతోంది. అన్ని భాషల్లో కలిపి దాదాపు రెండువేల ఆరొందల దాకా చిత్రాలకు పబ్లిసిటీ డిజైనింగ్ చేశా. ఇది ప్రపంచంలో ఎక్కడా, ఎవరూ చేయని పని. అలాంటి నాకు ఇపుఁడు ప్రకటించిన ప్రతిష్ఠాత్మక రఘుపతి వెంకయ్య అవార్డుతో ఇన్నాళ్ళుగా ఎన్నడూ గుర్తింపు పొందని మా పబ్లిసిటీ డిజైనింగ్ కళకూ, రంగానికీ గుర్తించి, గౌరవించినట్లు అనిపిస్తోంది. ఇది ఒక రకంగా నాకూ విస్మయాన్ని కలిగించింది. ఈ అవార్డు ఈ క్రాఫ్ట్లో ఎంతో కృషి చేసిన నా గురువుల నుంచి, ఇవాళ్టి నా శిష్య ప్రశిష్యుల దాకా అందరికీ చెందుతుంది. నన్ను ఇన్నేళ్ళుగా ప్రోత్సహించిన నిర్మాతలందరికీ ఋణపడి ఉన్నా. ఈసారి వరుసగా మూడేళ్ళకూ రఘుపతి వెంకయ్య అవార్డు విజేతలమైన కృష్ణంరాజు, నేను, హీరో చిరంజీవి అందరం ఒకే నరసాపురం ప్రాంతానికి చెందిన వాళ్ళం కావడం అరుదైన, ప్రత్యేకమైన విషయం. ఆనందంగా ఉంది.- పబ్లిసిటీ డిజైనర్ ఈశ్వర్, 	రఘుపతి వెంకయ్య అవార్డు విజేత (2015)

gatamlo sinima poster pustakaaniki uttama cinee grantha rachayitagaa 2011 samvatsaraaniki nandi avaardu vachindi. ipudidi nenu oohinchani sannivesam. cinee parisramaku vachi aravai ellu avutondi. anni bhaashallo kalipi daadaapu renduvela aarondala daka chitraalaku publicity desining chesha. idhi prapanchamlo ekkada, evaruu cheyani pani. alanti naaku ipedu prakatinchina pratishtaatmaka raghupati venkayya avaardutho innaallugaa ennaduu gurtimpu pondani maa publicity desining kalakuu, rangaanikee gurtinchi, gowravinchinatlu anipistondi. idhi oka rakamgaa naakuu vismayaanni kaliginchindi. ee avaardu ee craftlo entho krushi chesina naa guruvula nunchi, ivalti naa shishya prasishyula daka andarikee chendutundi. nannu innellugaa prothsahinchina nirmaatalandarikii runapadi unna. eesaari varusagaa moodellakuu raghupati venkayya avaardu vijetalamaina krishnamraju, nenu, heero chiranjeevi andaram oke narasapuram praantaaniki chendina vaallam kaavadam arudaina, pratyekamaina vishayam. aanandamgaa undi.- publicity desiner eeshwar, 	raghupati venkayya avaardu vijeta (2015)